Blog maltes ukarjamax, Malta CC amuyatatxa serbio Pilutunakampi pallapallanakampi libias de Trípoli y Benghazi markanakan markachir sartasirinakaruw yanqhachapxatapa, jan ukasti bombanakampi irt'apxatapa. Libio pilotunakasti khaysa Malta tuqiruw jaltapxatayna, janiw jila masisanakarux ñanqhachksnati sirxama. Uñxatt'ama Libian sartasiwinaka.
Serbio diariox Alo ullirinakaparuw amtayi, Muammar al-Gaddafi nayratpachawa serbio pilutunakax libiatakiw irnaqatayna: llatunka tunkanakana- 90′- Islamitanak tuq ch'axwawinakana, ukjamarak alik jaqinak tuqi, pachamam arxatañ ch'axwawir yanapakaspas ukjama.
Aka pachpa qillqawinwa [sr], Aloserbio mercenarionakaw khaysa Tripoli, Benghazi thakhinakan jaqinak jiwkatayaski sasaw yatiyanitayna:
Uka jaqi jiway jaqinakaxa(mercenarios) walja qullqinakpunwa katuqasipxatapa ukjam jiwkatayañatakixa… Serbia tuqit jutapxatapa, khä bosnia tuqita croata tuqinkirinakaw jupanakarux akatakix jawsthapipxatayna…jupanakasti “legionarios serbios” satanakapxataynawa, kunalaykutix khaysa ex Yugoslavia ch’axwawin chikañchasipxatayna. Ukjamarus wali jaya maranakaw pallapallapxatayna.[”Boinas Rojas“]… ¡Gaddafi jaqix qawqhtix mayipkix ukjrak paylliritayna! Ukjamatwa jupanakax Gaddafi jaqirux wali waykattapxatayna.
Amuyatatxa serbio cibernautanakax taqi akanakx yatipxatapawa. Jupasti foro de Krstarica [sr]uksan walrak parlayasitayna.
Reg, jupax qillt’aniwa, sasina:
Yatxatat jaqinakax taqi kunpun qullqi laykux lurapxatayna. Jan yäqasisaw khitiy jil qullq churchi jupatakix jank’akiw irnaqapxatayna. Akapachparakitaynawa khaysa ex Yugoslavia ch’axwawinxa croatanak musulmananakaw nayrankapxatayna jichhurunx ukapachparakikiw Gaddafirux waykattapxi. Jupanakax khiti irpirirus waykattasipkakiwa.
Sicilian, jupax qillqaniwa, sasina:
¡askikiskiwa! Gaddafi jaqix serbionakampipuniskanawa…
Soko, jupasti sanirakiwa:
serbionakaruw juk’amp jaysatayna… Libiax janiw Kosovorux utt’asiñ munkatanti, ukax juk’amp Gaddafirux ch’amañchatayna.
Neca 1977 jupasti jiskt’asinirakiwa:
¿kunjamsa Gaddafi jaqip taypir qillqantayasiristxa?
Mika Egzekutor, jupasti akjamrak arsuni:
Bosnionakamp croatanakampix jichhax irnaqasipkiwa khitinaktix wasurux jiwayapkana jupanakataki.
Donald 1408, jupax pallapallxamaw amthapi, sasina:
Taqin ist’apxama, nayapachpaw libionaka, iraquíenaka, zambianaka, palestinonakan Militar tuqin utjatapx yatta… ukjamarus ruso pallapallanakampipxarakinawa. Gaddafin jak’at irnaqir pallapallanakax Yugoslavian amuyunak ukjatpachapuniw yäqapxana… ukjamarak ajllirinawa wali yatxatatanakaru libio pallapall taypir mayacht’asipxañanakapataki… […] jichhax nayapachparuw jutam sasipkitu, ukjamarus waljan uñat’atanakaw jupampix sarxapxaraki…
“Stormfront” ultra’derecha tantachawinxa amuyapxarakiwa, “perros de guerra” sat serbionak Libia tuqinkatapa.
Iraklija, jupax sarakiwa:
Akaxaya qawqha qullqtixa uka mercenarionakax katuqapki uka tuqita. Akjama payllatasmawa mercenariosman ukjaxa:
1. $10,000-$20,000 phaxsina
2. markachiriña
3. warminaka ukjamarak prostitutanakaru
4. Quri ajuntañanaka
5. Gaddafir uñjiripita jan ukasti wila masipanakar uñjiripata.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn